ਸਿਰਲੇਖ: ਯੂਪੀ ਵਿੱਚ ਦਲਿਤ ਕਿਸਾਨ ਨੂੰ ਪਿਸ਼ਾਬ ਪਿਲਾਉਣ ਦਾ ਮਾਮਲਾ ਕਿੰਨਾ ਸੱਚ: GROUND REPORT\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸੀਤਾਰਾਮ, ਦਲਿਤ ਕਿਸਾਨ

ਬਦਾਯੂਂ ਜ਼ਿਲੇ ਦੇ ਪਿੰਡ ਆਜਮਪੁਰ ਵਿੱਚ ਰਹਿਣ ਵਾਲੇ ਦਲਿਤ ਕਿਸਾਨ ਸੀਤਾਰਾਮ ਕੁਝ ਇਸ ਤਰ੍ਹਾਂ ਆਪਣੇ ਨਾਲ ਹੋਈ ਘਟਨਾ ਦੱਸ ਰਹੇ ਹਨ। 

ਉਨ੍ਹਾਂ ਤੋਂ ਇਹ ਜਾਣਕਾਰੀ ਲੈਣਾ ਕਾਫੀ ਔਖਾ ਸੀ ਕਿਉਂਕਿ ਉਨ੍ਹਾਂ ਮੁਤਾਬਕ ਉਹ ਲੋਕਾਂ ਨੂੰ ਦੱਸਦੇ ਦੱਸਦੇ ਥੱਕ ਗਏ ਹਨ। 

ਦਲਿਤ ਕਿਸਾਨ ਮੁਤਾਬਕ ਪਿੰਡ ਦੇ ਠਾਕੁਰ ਜਾਤ ਦੇ ਲੋਕਾਂ ਨੇ ਉਸ ਦਾ ਸ਼ੋਸ਼ਣ ਕੀਤਾ। ਜਦੋਂ ਇਹ ਘਟਨਾ ਵਾਪਰੀ, ਉਹ ਆਪਣੇ ਛੋਟੇ ਭਰਾਵਾਂ ਦੇ ਨਾਲ ਖੇਤਾਂ ਵਿੱਚ ਕੰਮ ਕਰ ਰਿਹਾ ਸੀ।

ਛੋਟੇ ਭਰਾ ਨੇ ਘਰ ਆਕੇ ਕੁੱਟਮਾਰ ਬਾਰੇ ਦੱਸਿਆ, ਜਿਸ ਤੋਂ ਬਾਅਦ ਸੀਤਾਰਾਮ ਦੀ ਪਤਨੀ ਨੇ ਪੁਲਿਸ ਨੂੰ ਫੋਨ ਕੀਤਾ। 

ਬਦਾਯੂਂ ਦੇ ਸੀਨੀਅਰ ਪੁਲਿਸ ਕਮਿਸ਼ਨਰ ਅਸ਼ੋਕ ਕੁਮਾਰ ਨੇ ਦੱਸਿਆ ਕਿ ਉਸ ਦਿਨ ਦੋ ਵਾਰ 100 ਨੰਬਰ 'ਤੇ ਫੋਨ ਕੀਤਾ ਗਿਆ ਅਤੇ ਦੋਵੇਂ ਵਾਰ ਪੁਲਿਸ ਪਹੁੰਚੀ। 

ਉਨ੍ਹਾਂ ਕਿਹਾ, ''ਦੋਹਾਂ ਵਾਰ ਕੁੱਟ-ਮਾਰ ਦੀ ਸ਼ਿਕਾਇਤ ਸੀ। ਥਾਣੇਦਾਰ ਨੇ ਦੋਵੇਂ ਪੱਖਾਂ ਨੂੰ ਬੁਲਾਕੇ ਕਾਰਵਾਈ ਕੀਤੀ।''

''ਇੱਕ ਹਫ਼ਤੇ ਬਾਅਦ ਕਿਸਾਨ ਇਹ ਸ਼ਿਕਾਇਤ ਲੈ ਕੇ ਪਹੁੰਚੇ ਕਿ ਕੁੱਟ-ਮਾਰ ਤੋਂ ਇਲਾਵਾ ਪਿਸ਼ਾਬ ਵੀ ਪਿਲਾਇਆ ਗਿਆ ਅਤੇ ਮੁੱਛਾਂ ਵੀ ਪੱਟੀਆਂ ਗਈਆਂ।'' 

ਐੱਸਐੱਸਪੀ ਮੁਤਾਬਕ ਦਲਿਤ ਕਿਸਾਨ ਵੱਲੋਂ ਪਿੰਡ ਦੇ ਚਾਰ ਲੋਕਾਂ ਦੇ ਖਿਲਾਫ ਸ਼ਿਕਾਇਤ ਦਰਜ ਕਰਾਈ ਗਈ ਸੀ ਅਤੇ ਅਗਲੇ ਹੀ ਦਿਨ ਪੁਲਿਸ ਨੇ ਉਨ੍ਹਾਂ ਨੂੰ ਗ੍ਰਿਫ਼ਤਾਰ ਕਰ ਲਿਆ ਸੀ। 

ਪੁਲਿਸ ਨੇ ਚਾਰਾਂ ਮੁਲਜ਼ਮਾਂ ਖਿਲਾਫ਼ ਐੱਸਸੀ-ਐੱਸਟੀ ਐਕਟ ਦੇ ਤਹਿਤ ਮਾਮਲਾ ਦਰਜ ਕੀਤਾ ਹੈ ਅਤੇ ਜਾਂਚ ਚਲ ਰਹੀ ਹੈ। 

ਪਿੰਡ ਦੇ ਲੋਕ ਕੀ ਕਹਿੰਦੇ ਹਨ?

ਦੂਜੀ ਤਰਫ਼ ਮੁਲਜ਼ਮਾਂ ਦੇ ਪਰਿਵਾਰ ਵਿੱਚ ਇਸ ਗੱਲ ਨੂੰ ਲੈ ਕੇ ਨਾਰਾਜ਼ਗੀ ਹੈ ਕਿ ਉਨ੍ਹਾਂ ਦੀ ਕੋਈ ਸੁਣਵਾਈ ਨਹੀਂ ਹੋ ਰਹੀ ਹੈ। 

ਪਿੰਡ ਦੇ ਰਹਿਣ ਵਾਲੇ ਸੋਮਪਾਲ ਸਿੰਘ ਦਾ ਕਹਿਣਾ ਹੈ ਕਿ ਪਿਸ਼ਾਬ ਪਿਲਾਉਣ ਤੇ ਅਤੇ ਮੁੱਛਾਂ ਪੁੱਟਣ ਵਾਲੇ ਇਲਜ਼ਾਮ ਗਲਤ ਹਨ। 

ਉਨ੍ਹਾਂ ਕਿਹਾ, ''ਕੁੱਟ-ਮਾਰ ਹੋਈ ਸੀ, ਸਭ ਨੇ ਵੇਖਿਆ ਵੀ। ਇੱਕ ਵਾਰ ਕੁੱਟੇ ਜਾਣ ਤੋਂ ਬਾਅਦ ਦਲਿਤ ਕਿਸਾਨ ਵੀ ਲਾਠੀ ਨਾਲ ਪਹੁੰਚਿਆ ਸੀ, ਜਿਸ ਕਰਕੇ ਮੁੜ ਤੋਂ ਲੜਾਈ ਹੋਈ। ਪਰ ਇਹ ਪਿਸ਼ਾਬ ਪਿਲਾਉਣ, ਮੁੱਛਾਂ ਪੁੱਟਣ ਦੇ ਇਲਜ਼ਾਮ ਝੂਠ ਹਨ।''

ਮਹਾਵੀਰ ਸਿੰਘ

ਸੋਮਪਾਲ ਸਿੰਘ ਦੇ ਭਰਾ ਮਹਾਵੀਰ ਸਿੰਘ ਨੇ ਬੇਹੱਦ ਗੁੱਸੇ ਵਿੱਚ ਕਿਹਾ, ''ਕਿਉਂਕਿ ਉਹ ਦਲਿਤ ਹੈ, ਇਸ ਲਈ ਸਾਡੀ ਗੱਲ ਸੁਣੀ ਨਹੀਂ ਜਾ ਰਹੀ, ਫੇਰ ਭਾਵੇਂ ਉਹ ਝੂਠ ਹੀ ਬੋਲ ਰਿਹਾ ਹੋਵੇ। ਸਾਡੇ ਘਰ ਦੇ ਚਾਰ ਬੱਚੇ ਬਿਨਾਂ ਕਿਸੇ ਵਜ੍ਹਾ ਦੇ ਜੇਲ੍ਹ ਵਿੱਚ ਹਨ।''

ਕੁੱਟ ਮਾਰ ਲਈ ਜੇਲ੍ਹ 'ਚ ਭੇਜੇ ਚਾਰ ਲੋਕਾਂ ਵਿੱਚੋਂ ਇੱਕ ਮਹਾਵੀਰ ਸਿੰਘ ਦਾ ਪੁੱਤਰ ਹੈ। 

ਉਹ ਰੋਂਦੇ ਹੋਏ ਕਹਿੰਦੇ ਹਨ ਕਿ ਅੱਜ ਤੱਕ ਉਨ੍ਹਾਂ ਦੇ ਘਰ ਦੇ ਬੱਚਿਆਂ ਦੇ ਖਿਲਾਫ ਨਾ ਹੀ ਕੋਈ ਕੇਸ ਹੋਇਆ ਹੈ ਅਤੇ ਨਾ ਹੀ ਕੋਈ ਥਾਣੇ ਗਿਆ ਹੈ।

'ਦਲਿਤ ਨੂੰ ਭੜਕਾਇਆ ਜਾ ਰਿਹਾ'

ਪਿੰਡ ਵਿੱਚ ਰਹਿਣ ਵਾਲੇ ਦਿਨੇਸ਼ ਨੇ ਇੱਕ ਨਵੀਂ ਗੱਲ ਦੱਸੀ। 

ਉਨ੍ਹਾਂ ਕਿਹਾ, ''ਜਿਸ ਦਿਨ ਕੁੱਟ ਮਾਰ ਹੋਈ, ਉਸ ਦਿਨ ਥਾਣੇ 'ਤੇ ਗੱਲਬਾਤ ਤੋਂ ਬਾਅਦ ਮਾਮਲਾ ਸੁਲਝ ਗਿਆ ਸੀ।...